Tupai muncung kecil

Tupai muncung kecil atau tupai muncung akar (Tupaia minor) ialah spesies tupai muncung dalam keluarga Tupaiidae. Ia tempatan di Indonesia, Malaysia dan Thailand.. Nama generiknya terbit daripada perkataan Melayu tupai yang merujuk pada tupai utama atau binatang lain yang menyamai tupai.

Tupai muncung kecil mempunyai bahagian atas berwarna kelabu atau coklat kehitaman, bahagian bawah kelabu kekuningan manakala ekornya kelabu gelap. Mempunyai panjang sekitar 126–146 mm, ekor 133–167 mm, tulang kering 29–34 mm. Berat tupai muncung kecil adalah sekitar 40–60 g.

Taburan
Tupaia minor bertaburan di semenanjung Thailand, semenanjung Malaysia, Sumatera, Kepulauan Lingga (Indonesia), Borneo, luar pesisir pulau-pulau Laut (Indonesia), serta Banggi dan Balambangan (Malaysia). Dari Catalogue of Mammal Skins in Sarawak Museum, Kuching, Sarawak, lebih daripada 30 individual T. minor telah dihimmpun dari 1891 ke 1991. Spesimen ini banyak ditangkap di Gunung Penrisen, Gunung Dulit, Gunung Poi, Gunung Gading, Bau, Ulu Baram, Saribas, Kuching, dan Forest Research.

Spesies ini tiada rekod fosil.

Ciri-ciri 
Rerambut atas tubuh tupai muncung kecil berjalur cerah dan gelap, memberikan tampilan zaitun-perang berbintik. Bahagian atasnya putih kuning dan selalunya sedikit kemerahan di sebelah belakang. Ekornya panjang dan jarang, dan sisi atasnya lebih gelap daripada tubuhnya. Anggotanya sama panjang dan bercakar panjang. Jumlah kepanjangan terbanyaknya sekitar 450 mm, iaitu seperdua daripada ekornya.

Pembiakan 
Sebagai mamalia, tupai muncung kecil berdarah panas, melahirkan anak, menjaga anak, dan mempunyai bulu di badan. Tupai Muncung Akar akan menjaga anaknya sehingga mampu berdikari.

Pengekalan 
Tupai muncung kecil merupakan haiwan yang dilindungi and memerlukan lesen pemburuan.

Rujukan

Pautan luar 
 Laman Jabatan Perlindungan Haiwan Liar, Malaysia.

 Rodentia